AFRIKAANSE OPSOMMING: Die tesis omskryf die ontwerp van 'n tweevoudige sikuler gepolariseerde enkel-element antenne met spesiale klem op wye bandwydte en hoe polariserings isolasie. Die doel van hierdie studie is om 'n antenne vir uitsending van kleur video seine tussen 'n grond stasie en 'n omnentelingsatelliet daar te stel. Mikrostrook plakantennes is gepas vir satelliet toepassings weens hulle ligte gewig en dun profiel. Die antenne se gepaardgaande nou bandwydte is egter een van hulle grootste nadele. Die gleufgekoppelde mikrostrook plakantenne gee egter 'n baie beter bandwydte as die tradisionele enkellaag mikrostrook plakantenne asook die vryheid om verskillende substrate vir die plak en die voernetwerkte gebruik. Vir hierdie redes daar besluit om die enkel-element antenne sleufgekoppeld te maak. Om tweevoudige sikuler gepolariseerde met goeie polarisasie suiwerheid te kry, moes 'n kruisvonnige gleuf met 'n gebalanseerde voer ontwerp word. Die voernetwerk was op 'n enkellaag ontwerp. Die ontwerp was in twee fases in IE3D momentmetode simulasie sagteware gedoen: ontwerp van die stralings gedeelte, en ontwerp van die voer gedeelte. Elke gedeelte word afsonderlik gesimuleer en geoptimiseer voordat die twee saam gesimuleer en geoptimiseer word. Parameters wat gebruik word in die antenne optimiseering is: dikte van substraat en dielektriese konstante, plak en gleuf grootes, en voer lynwydte en afwyking. Die ontwerpde antenne is gebou en gemeet. Aanvanklike metings van S-parameters het onaanvaarbare resultate gel ewer, vera I vir S22 en S21,dus is daar besluit om die redes daarvoor te ondersoek. Dit het daartoe gelei dat die voer- en reflector vlakte groter gemmak is. Absorbeer material is tussen die parallel voer- en reflector vlakke gebruik aangesien steeds drywing verloor is weens die eindige vlakke. Meting resultate het taarnlike goed met die simulasies vertoon. Die finale antenne het 'n weerkaatskoeffisient laer as -10 dB getoon vir die volle bandwydte van 400 MHz gesentreerd rondom 3 GHz, 'n isolasie van ongeveer -15 dB in die bandwydte en 'n aanwins van 2 dBi en I dBi vir onderskeidelik Poorte I en 2 by 3 GHz. Hierdie resultate veral die aanwins is deur die straling na agter beinvloed en die eindige grootes van die voer- en reflector vlakke. Dit word om hierdie rede dus voorgestel dat 'n geslote holte aan die rugkant van die antenne gebruik word en dat 'n "dogbone" gleuf gebruik word om straling na agter te minimeer.